open-index/open-wikipedia-markdown huggingface dataset:
Կինչո Ավրամով

**Կինչո Ավրամով** (, ), բուլղարացի քանդակագործ, նկարիչ–գրաֆիկ, զինանշանի նկարիչ, մեդալագործ, մանկավարժ։

## Կենսագրություն
thumb|Բուլղարիայի զինանշանի նախագիծ: Հեղինակներ` Կինչո և Էմիլ Ավրամովներ, 1995
thumb|right|250px|Բրացիգովոյի զինանշանը
1968 թվականին ավարտել է Կերպարվեստի բարձրագույն ինստիտուտի (այժմ` Բուլղարիայի գեղարվեստի ազգային ակադեմիա) քանդակագործության բաժինը։

1970-1974 թվականներին դասավանդել է Սոֆիայի կերպարվեստի «Իլյա Պետրով» ազգային ուսումնարանում։ 1974 թվականից եղել է Գեղարվեստի ազգային ակադեմիայի պլաստիկայի բաժնի ավագ օգնական։

Մասնակցել է մի քանի խմբային և անձնական ցուցահանդեսների։

## Ստեղծագործական կյանք
Բուլղարական մի շարք գյուղերի և քաղաքների զինանշանների, ինչպես նաև` հոբելյանական մետաղադրամների և հուշադրամների հեղինակ է։ Դրանցից են.

* 1981` «Բուլղարիայի 1300-ամյա. Հրիստո Բոտև և Շանդոր Պետեֆի»
* 1985` «Բուլղարյայում կազմակերպված զբոսաշրջության 90-ամյակ. Ալեքո Կոնստանտինով» 
* 1987` «Վասիլ Լևսկու ծննդյան 150-ամյակ» 
* 1988` «Խաջի Դիմիտրի և Ստեֆան Կարաջայի մահվան 150-ամյակ» 
* 1988` «ԽՍՀՄ-ԲԺՀ երկրորդ համատեղ տիեզերական թռիչք» 
* 1989` «Վասիլ Ապրիլովի ծննդյան 200-ամյակ» 
* 1989` «Բուլղարիայի գիտությունների ակադեմիայի 120-ամյակ»
* 1994` «Բուլղարիայում գիմնաստիկայի 100-ամյակ» 
* 1998` «Բուլղարիայի` օսմանյան լծից ազատվելու 120-ամյակ»
* 2000` «Բուլղարիայի միացումը Եվրամիությանը. Ցար Ֆեոդոր Սվյատոսլավ Տերտեր»

1992 թվականին արժանացել է Բուլղարիայի զինանշանի ստեղծման համար հայտարարված մրցույթի երկրորդ մրցանակին։ Նույն տարում ստացել է նաև Բուլղարիայի մետաղադրամների ստեղծման մրցույթի երկրորդ մրցանակը։

## Ծանոթագրություններ

## Արտաքին հղումներ
* АВРАМОВ, Кънчо Маринов 

Կատեգորիա:Բուլղարացի մանկավարժներ
Կատեգորիա:Բուլղարացի նկարիչներ
Կատեգորիա:Բուլղարացի քանդակագործներ
Էվանդեր Պալանտիումցի

**Էվանդեր** (, Էվանդրոս, «լավ մարդ» կամ «ուժեղ մարդ»), հռոմեական դիցաբանության հերոս Հին Հունաստանի Արկադիա տարածաշրջանից, որը Օլիմպոսի աստվածները, Հին հունական իրավունքը և հունարենի այբուբենը ներմուծել է Իտալիայի պատմություն, որտեղ՝ ներկայիս Հռոմի տարածքում, Տրոյական պատերազմից վաթսուն տարի առաջ, նա կառուցել է Պալանտիում քաղաքը։ Նա է հիմնադրել լուպերկալիաների փառատոնը։ Էվանդերին սկսել են երկրպագել իր մահից հետո և Ավենտին բլրի վրա նրա համար զոհասեղան է կառուցվել։

Բացի այդ, Ստրաբոնը նշել է մի պատմություն այն մասին, որ Հռոմն Էվանդերի կողմից հիմնադրված Արկադական գաղութ է եղել։

## Ծագումնաբանություն
Դիոնիսիոս Հալիկառնասցին գրել է, որ Էվանդերը Հերմեսի և Թեմիս անունով հավերժահարսի որդին է, որին Հռոմի վաղ պատմության գրողներն իրենց մայրենի լեզվով անվանել են Կարմենտա։ Ստրաբոնը գրում է, որ հռոմեացիները մեծարել են Էվանդերի մորը՝ նրան հավերժահարս համարելով և Կարենտա անվանելով (լատիներեն «երգ» բառի ձևափոխություն)։ Էվանդերը բոլոր արկադացիներից ավելի իմաստուն էր։ Նրա որդի Պալլանտը հանանաբար մահացել է անզավակ, սակայն ֆաբիիների տոհմը պնդել է Էվանդերից իր ծագման մասին։

Դիոնիսիոս Հալիկառնասցին նշում է նաև, որ որոշ գրողներ, այդ թվում՝ Մեգալոպոլիսցի Պոլիբիոսը, նշել են, որ Լավինիան Էվանդերի դուստրն էր և Հերակլեսից Պալլաս անունով որդի է ունեցել։

## «Էնեական» պոեմում
Էվանդերը կարևոր դեր է խաղացել Վերգիլիոսի «Էնեական» պոեմի VIII-XII գրքերում։ Նախքան Տրոյական պատերազմը նա Իտալիայում, Տիբեր գետի ափին իր կառուցած Պալանտիում քաղաքում հավաքել է մի խումբ լատինացիների։ Ըստ Վերգիլիոսի՝ նա այդ քաղաքն անվանել է իր արկադիացի նախնու՝ Պալլասի պատվին, չնայած Պավսանիասը, Լիվիոսը և Դիոնիսիոս Հալիկառնասցին նշել են, որ ի սկզբանե Էվանդերի ծննդյավայրը Արկադիայի Պալանտիում քաղաքն էր, որի անվամբ էլ նա անվանել է նոր քաղաքը։ Ենթդրվում է, որ Էվանդերի մայրը նրան համոզել է սպանել իր հորը՝ Հերմեսին, որի արդյունքում նրանք արտաքսվել են Արկադայից։ Նրանք բնակություն են հաստատել Պալանտիումում, որտեղ Էվանդերը մեկ օրվա մեջ երեք անգամ սպանել է Իտալիայի թագավոր Էրուլուսին ու դարձել Իտալիայի ամենահզոր թագավորը։

ՀԱմենահին ավանդույթում Էվանդերին է վերագրվում Հերկուլեսի մեծ զոհասեղանի կառուցումը Ցուլերի հրապարակում։ Էնեական պոեմի VIII գլխում, որտեղ Էնեասը և իր անձնակազմը առաջին անգամ եկել են Էվանդերի և նրա ժողովրդի մոտ, նրանք հարգում էին Հերկուլեսին՝ հսկա Կակոսին հաղթելու համար։ Վերգիլիոսի ունկնդիրներն այս տեսարանը կապել են իրենց ժամանակի նույն զոհասեղանի հետ․ ևս մեկ մանրամասն, որը ցույց է տալիս, որ Վերգիլիոսը հերոսական անցյալը կապել է Օկտավիանոս Օգոստոսի ժամանակաշրջանի հետ։ Նաև, ըստ Վերգիլիոսի, Հերկուլեսը Հերիոնի կենդանիների հետ վերադառնում էր Կադիսից, երբ Էվանդերը հյուրընկալել է նրան, որից հետո նա առաջինն էր, որ զոհասեղան է կառուցել Հերկուլեսի հերոսության համար։ Այս հին զոհասեղանը ոչնչացվել է Հռոմի մեծ հրդեհի ժամանակ՝ մ․թ․ 64 թվականին։

Էվանդերն օգնել է Էնեասին՝ Տուրնոսի և ռուտուլի ցեղի դեմ պատերազմում․ արկադիացիները մինչև Տրոյական պատերազմը ճանաչել են Էնեասի հորը՝ Արհիսիսին, որը սերում էր Ատլասից։ Էնեականում ասվում է, որ Էվանդերը ուժով է տիրացրել Իտալիային՝ սպանելով Պրենեստեի թագավոր Հերիլոսին։

## Ծանոթագրություններ

Կատեգորիա:Կերպարներ այբբենական կարգով
Կատեգորիա:Հին հունական դիցաբանության կերպարներ
Կատեգորիա:Հունական հերոսներ
Կատեգորիա:Հռոմեական աստվածներ և աստվածուհիներ
Թերի Գար

**Թերրի Անն «Թերի» Գար** (, ), ամերիկացի դերասանուհի և երգչուհի։ Առաջադրվել է «Օսկար» և «BAFTA» մրցանակների «երկրորդ պլանի լավագույն դերասանուհի» կատեգորիայում «Տուտսի» կատակերգությունում, որի գլխավոր դերում խաղացել է Դասթին Հոֆմանը։

## Կենսագրություն
Թերի Գարը ծնվել է 1944 թվականի Օհայո նահանգում՝ վոդևիլի արտիստ Էդի Գարի և պարուհի Ֆիլիս Լինդի ընտանիքում։   1962 թվականին Հյուսիսային Հոլիվուդում ավագ դպրոցն ավարտելուց հետո նա որոշ ժամանակ սովորել է Հորթրիջում գտնվող Կալիֆոռնիայի համալսարանում։ Մեկ տարի անց կայացել է նրա կինոառաջնաելույթը, և շուտով նա հանդիպել է խորեոգրաֆ և պրոդյուսեր Դևիդ Ուինթերսի հետ, որը մեծ դեր է խաղացել նրա կարիերայի ձևավորման գործում։ Ուինտերսը Գարիի համար դարձել է ընկեր, ուսուցիչ և դաստիարակ՝ հրավիրելով նրան իր մի շարք վաղ ֆիլմերում և բեմադրություններում խաղալու, որոնց թվում են «Երեկույթ մեծահասակների համար» և «Ողջույն Լաս Վեգասը» (երկուսն էլ՝ 1964)։

Տասնամյակի հաջորդ տարիներին դերասանուհին էպիզոդիկ դերերով հայտնվել է մի շարք հեռուստասերիալներում և ֆիլմերում, օրինակ՝ 1968 թվականին «Աստղային ուղի։ Օրիգինալ սերիալ»-ում «Նպատակը՝ Երկիր» սերիալում (2-րդ եթերաշրջան, 26-րդ սերիա)։ Իսկ իր առաջին նշանավոր դերը խաղացել է 1974 թվականին Ֆրենսիս Ֆորդ Կոպպոլաի «Զրույց» դրամայում։ Ապա հաջորդել են նոր դերերը «Երիտասարդ Ֆրանկենշտեյն», «Վոն տոն տոն՝ շուն, որը փրկեց Հոլիվուդը» (1976 թվական), «Երրորդ աստիճանի սերտ կապեր» (1977 թվական), «Ողջ սրտով» (1982 թվական), «Պարոն մայր» (1983 թվական), «Աշխատանքից հետո» (1986 թվական), «Բարձր նորաձևություն» (1994 թվական) և «Հիմարը և ավելի հիմարը» (1994 թվական) ֆիլմերում։

1982 թվականին Թերի Գարը «Օսկար» մրցանակի հավակնորդ է դարձել «Տուտսի» կատակերգությունում երկրորդ պլանի դերի համար (Դասթին Հոֆմանը գլխավոր դերում)։ Դերասանուհին հեռուստատեսային տարբեր նախագծերի հաճախակի հյուր էր, ներառյալ «Կատակերգության ժամը Սոնիի և Շերի հետ» շոուն, «Շաբաթ երեկոյան ուղիղ եթերում» և «Բոբ Նյուհարթի շոուն», ինչպես նաև «ՄԵՇ», «Մաքքլաուդ», «Շտապ օգնություն» և «Ընկերներ» հեռուստասերիալները, որտեղ դերասանուհին խաղացել է Ֆիբի Բուֆեյի մոր դերը։

1993-1996 թվականներին Թերի Գարն ամուսնացել է դերասան Ջոն Օ'Նիլի հետ, որից ծնվել է դուստրը՝ Մոլլին, որը, ինչպես ծնողները, դարձել է դերասանուհի։

2002 թվականին Թերի Գարը հրապարակավ հաստատել է, որ երկար տարիներ պայքարում է ցրված սկլերոզի դեմ։ 2006 թվականի դեկտեմբերին դերասանուհու մոտ գլխուղեղի անոթների անևրիզմի նոպա է եղել։ Թերապիայի կուրսից հետո Գարիին հաջողվել է վերականգնել լեզվական կարողությունը և շարժողական հմտությունները։

## Ծանոթագրություններ

Կատեգորիա:1944 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Դեկտեմբերի 11 ծնունդներ
Կատեգորիա:Դերասանուհիներ այբբենական կարգով
Կատեգորիա:Ամերիկացի դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացի կատակերգուներ
Կատեգորիա:Թատրոնի ամերիկացի դերասանուհիներ
Բելիզի կորալյան արգելախութ

**Բելիզի արգելախութ,** 280 կմ երկարությամբ կորալային խութերի շղթա։ Անցնում է Բելիզի ափերի երկայնքով՝ 13-24 կմ հեռավորության վրա։ Մտնում է Մեսոամերիկյան արգելախութի մեջ, ձգվում 900 կմ երկարությամբ Յուկատան թերակղզու հյուսիսից մինչև Գվատեմալայի ափերը։ Բելիզի կորալային խութերի խումբը Ատլանտյան օվկիանոսում ամենամեծ արգելախութն է, Ավստրալիական Մեծ արգելախութից հետո աշխարհում մեծությամբ երկրորդը։

## Զբոսաշրջություն
Կորալային արգելախութը Բելիզի գլխավոր տեսարժան վայրն է, որտեղ այցելում են տարեկան մինչև 130 հազար զբոսաշրջիկ։ Արգելախութը կարևոր նշանակություն ունի նաև ձկնորսության համար։ Արագելախութի և ցամաքի միջև ընկած հատվածը ավազոտ է, որոշ վայրերում կան կղզիներ՝ ծածկված խիտ մանգրովներով։ Կորալային խութերի տարածքում ջրային ջերմաստիճանը տատանվում է ողջ տարվա ընթացքում` ձմռանը 23-25&nbsp;°C, իսկ ամռանը` 25-28&nbsp;°C։

Արևելյան մասում, որտեղ կտրուկ ավելանում է ծովի խորությունը, գոյություն ունեն երեք առանձին օղակղզիներ՝ Տերնեֆ, Գլովերի խութը, Լայթհաուսը։ Լայթհաուսում գործում են դայվինգի կենտրոններ։ Այստեղ է գտնվում հանրահայտ Մեծ երկնագույն անցքը։

## Կենսաբազմազանություն
1996 թվականից Բելիզի ափամերձ գոտու էկոհամակարգերը ներառված են ՅՈՒՆԵՍԿՕ-ի Համաշխարհային ժառանգության ցանկում՝ որպես աշխարհի ամենահարուստ էկոհամակարգերից մեկը։ Այստեղ ներկայացված է խութերի էվոլյուցիոն զարգացման գործընթացը։ Տարածքում հանդիպում են ծովային կենդանիների հազվագյուտ տեսակներ, ինչպիսիք են ծովային կրիաներ, լամանտինները և Ամերիկյան կոկորդիլոսը։

Բացի այդ, խութերը փոքր տարածքով բնակեցված են. 
* 70 տեսակի կոշտ կորալներ
* 36 տեսակի փափուկ կորալներ
* 500 տեսակ ձկներ
* հարյուրավոր անողնաշարավորների տեսակներ:

Ըստ գիտնականների, խութերի միայն 10% -ն է բացահայտվել, 90%-ը դեռ ուսումնասիրման կարիք ունի։

## Շրջակա միջավայրի պաշտպանություն
մինի|Տեսարանը՝ Ամբերգիս Կեյի թերակղզուց
Բելիզ արգելախութի տարածքը հսկվում է *Belize Barrier Reef Reserve System-ի* կողմից, ներառում է յոթ ծովային արգելանոցներ, 450 խութեր և երեք օղակղզիներ։

Պահպանվող տարածքների ընդհանուր մակերեսը հասնում է 960 կմ²։ Դրանք ներառում են.
* Գլեվերս-Ռիֆ ծովային արգելավայր
* Մեծ երկնագույն անցք
* *Half Moon Caye* բնական հուշարձան
* Խոլ Չանի ծովային արգելավայր

Չնայած պաշտպանիչ միջոցառումներին, խութերի էկոհամակարգին անընդհատ սպառնում է անվերահսկելի զբոսաշրջության և ձկնորսության պատճառով աղտոտումը և ոչնչացումը։ Վտանգ են ներկայացնում նաև փոթորիկները, գլոբալ տաքացումը և ջրի ջերմաստիճանի բարձրացումը, որի վառ օրինակ է կորալների գունաթափումը։ 1998 թվականից ի վեր ըստ գիտնակաների, վնաս է հասցվել բելիզյան խութերի ավելի քան 40% -ին։

## Պատկերասրահ

Պատկեր:Coral Reef, Belize 2.jpg|Կանաչ կրիա, ռեմորա ձուկ
Պատկեր:FFS Table bottom.jpg|Կորալ Հավայան կղզիներ հյուսիս-արևմտյան մասում


## Ծանոթագրություններ

## Արտաքին հղումներ
* UNESCO: Резерваты Барьерного Рифа Белиза
* UNEP-WCMC Belize Barrier Reef Reserve System

Կատեգորիա:Բելիզի աշխարհագրություն
Կատեգորիա:Կարիբյան ծով
Կատեգորիա:Կորալային խութեր
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բելիզում
Կատեգորիա:ՅՈՒՆԵՍԿՕ-ի Համաշխարհային ժառանգություն
Արևելյան Կապ

**Արևելյան Կապ** (, , ), Հարավաֆրիկյան Հանրապետության նահանգներից մեկը։ Ստեղծվել է 1994 թվականին նախկին Կապի նահանգից, ինչպես նաև իբր անկախ Սիսկեյ և Տրանսկեյ բանտուստաններից։ Այս նահանգը կոսա ժողովրդի հիմնական տարածքն է, որից ծագում են հայտնի բազում հարավաֆրիկացիներ, ներառյալ Աֆրիկյան ազգային կոնգրեսի այնպիսի գործիչները, ինչպիսիք եք ՀԱՀ֊ի նախագահներ Նելսոն Մանդելան և Տաբո Մբեկին (երկուսն էլ ծնվել են այս նահանգում)։

Նահանգում գտնվում է Պորտ Էլիզաբեթ կոնուրբացիան։ Արևելյան Կապի վարչական կենտրոնը Բիշո քաղաքն է։ Խոշոր քաղաքներն են Պորտ Էլիզաբեթը, Իստ Լոնդոնը (մեծ նավահանգիստ), Մախանդա (մինչև 2018 թվականը՝ Գրեհամստաուն)։ Նահանգը մնում է ՀԱՀ֊ի ամենաաղքատներից մեկը, ինչը կապված է, մասնավորապես, նախկին Սիսկեյ և Տրանսկեյ բանտուստաններում կյանքի ծայրահեղ ցածր մակարդակի հետ։

Մախանդա քաղաքում գտնվում է Հարավային Աֆրիկայի հնագույն և բարձրագույն անգլիկան տաճարը՝ Սուրբ Միքայելի և Սուրբ Գևորգի տաճարը։

## Աշխարհագրություն և կլիմա
Արևելյան Կապի նահանգը սահմանակից է Արևմտյան Կապին (արևմուտքում), Հյուսիսային Կապին (հյուսիս֊արևմուտքում), Ֆրի Սթեյթին (հյուսիսում) և Կվազուլու-Նատալին (հյուսիս֊արևելքում), ինչպես նաև Լեսոթոյին (հյուսիսում)։ Հարավում ողողվում է Հնդկական օվկիանոսի ջրերով։

Նահանգի տարածքի մեծ մասը բլրոտ և լեռնոտ է, ամենաբարձր կետը գտնվում է ծովի մակերևույթից 3001 մետր բարձրության վրա։ Կլիման տարբեր  է տարածաշրջանից տարածաշրջան, նահանգի արևմուտքին բնորոշ է չոր կլիմա՝ բավականին ցուրտ ձմեռներով և շոգ  ամառներով, ավելի արևելյան շրջաններում կլիման դառնում է ավելի խոնավ և մեղմ. ծովափերին այն դառնում է մերձարևադարձային։ Լեռնային ներքին շրջանները բնութագրվում են ցուրտ ձմեռներով։

Նահանգի խոշորագույն գետերից է Մեծ Կեյը։

## Վարչական բաժանում
alt=Map of Eastern Cap showing municipalities and districts|left|thumb|Արևելյան Կապի քաղաքային շրջանները և գավարները|324x324փքս

thumb|Արևելյան Կապի բնակչության խտությունը 1 կմ² համար՝

|alt=|258x258փքս
մինի|258x258փքս|Նահանգի լեզուները՝|alt=
Նահանգը բաժանվում է քաղաքային երկու շրջանի և վեց գավառի, որոնք ներառում են 31 համայնք։

* **Քաղաքային շրջաններ**
* Նելսոն Մանդելայի ծովախորշ (Nelson Mandela Bay)
* Բաֆֆալո (Buffalo City)
* **Գավառներ**
* Ալֆրեդ Նզո (Alfred Nzo)
* Ամաթոլե (Amathole)
* Սառա Բաարտման (Sarah Baartman)
* Քրիս Հանի (Chris Hani)
* Օ. Ռ. Տամբո (OR Tambo)
* Ջո Գցգաբի (Joe Gqabi)

## Տնտեսություն
Պորտ Էլիզաբեթում և Իստ Լոնդոնում զարգացած է ավտոմոբիլային արդյունաբերությունը։ Պորտ Էլիզաբեթում կան այնպիսի ընկերությունների հավաքման գծեր, ինչպիսիք են Ջեներալ Մոթորսը և Volkswagen֊ը, իսկ Իստ Լոնդոնում՝ Daimler֊ի խոշոր գործարանը։ Պորտ Էլիզաբեթից 20 կմ հեռավորության վրա ներկայումս շինարարության փուլում է գտնվում Կոեգայի խոշոր նավահանգիստը, որը խոստանում է դառնալ տարածաշրջանի զարգացման կարևոր գործոն։

Կարևոր դեր է խաղում գյուղատնտեսությունը։ Ափի երկայնքով զարգացած է ձկների և կաղամարների արդյունաբերական ձկնորսությունը։

## Ծանոթագրություններ

Կատեգորիա:1994 հիմնադրումներ Հարավաֆրիկյան Հանրապետությունում
Կատեգորիա:1994 հիմնադրված պետություններ և տարածքներ
Կատեգորիա:Անգլիախոս երկրներ և տարածքներ
Կատեգորիա:Հարավաֆրիկյան Հանրապետության նահանգներ
Ջեֆրի Ռայթ

**Ջեֆրի Չարլզ Ռայթ** (, ), ամերիկացի դերասան, «Թոնի», «Էմմի» և «Ոսկե գլոբուս» մրցանակների դափնեկիր։

## Վաղ տարիներ
Ռայթը ծնվել է Կոլումբիայի շրջանի Վաշինգտոն քաղաքում։ Նրա մայրն աշխատել է որպես մաքսային փաստաբան, իսկ հայրը մահացել է, երբ Ռայթը մեկ տարեկան էր։ Նա ավարտել է Սենտ Օլբանսի մասնավոր դպրոցը, որից հետո ընդունվել է Ամհերսթի քոլեջ, որտեղ 1987 թվականին ստացել է քաղաքագիտության բակալավրի աստիճան։ Ռայթը ծրագրել էր կրթությունը շարունակել իրավունքի դպրոցում, սակայն արդյունքում ընտրել է դերասանությունը։ Նյու Յորքի համալսարանի Թիշի արվեստի դպրոցում ուսման համար ստացել է կրթաթոշակ, բայց երկու ամիս անց հեռացել է այդտեղից, քանի որ հասկացել է, որ ուսուցչի կարիք չունի։

## Կարիերա
Ռայթը կարիերան սկսել է Նյու Յորքի և Վաշինգտոնի oֆֆբրոդվեյական թատրոնների բեմերում հայտնվելով և 1990 թվականին կատարել է իր առաջին մեծ դերը՝ Հարիսոն Ֆորդի հետ խաղալով «Անմեղության կանխավարկած» ֆիլմում։ 1991 թվականին միացել է Դերասանական կամպանիային, որից հետո հայտնվել է «Միջամառային գիշերվա երազ» և Ատոլ Ֆուգարդի «Արյունակցական կապեր» բեմադրություններում։ 1993 և 1994 թվականներին Ռայթը Թոնի Կուշների «Հրեշտակներն Ամերիկայում» պիեսում կատարել է դրեգ-կվին Բելիզի դերը, որի համար ստացել է «Թոնի» մրցանակ (պիեսում երկրորդ պլանի լավագույն տղամարդկային դերի համար)։

Նրա հաջորդ նախագծերը այնքան առաջնային էին, որքան «Բասկիա» (1996) (խաղացել է նկարիչ Ժան Միշել Բասկիայի դերը), «Հռչակավորություն» (1998), «Հետապնդում սատանայի հետ» (1999) և «Շաֆթ» (2000) ֆիլմերում խաղացած երկրորդ պլանի դերերը։ 2003 թվականին Ռայթը վերադարձել է *HBO*-ի «Հրեշտակներն Ամերիկայում» մինի սերիալի Բելիզի դերին, որի համար արժանացել է «Ոսկե գլոբուս» և «Էմմի» մրցանակների։ 2004 թվականին նկարահանվել է Ջոնաթան Դեմիի «Մունջուրական թեկնածու» ֆիլմում։

2019 թվականի հոկտեմբերի 31-ին հայտնի է դարձել, որ Ջեֆրի Ռայթը Բեթմենի մասին նոր կինոկոմիքսում, որի նկարահանումներով զբաղվում է Մեթ Ռիվզը, խաղալու է կոմիսար Ջեյմս Գորդոնի դերը։

## Անձնական կյանք
2001 թվականի հոկտեմբերի 18-ին Ռայթն ամուսնացել է դերասանուհի Կարմեն Էջոգոյի հետ։ Նրանք ունեն երկու երեխա՝ որդի (Էլայջա) և դուստր (Ջունո)։ 2014 թվականին հետևել է ապահարզանը։

2004 թվականի մայիսի 23-ին Ռայթն իր ալմա մատերից՝ Ամհերսթի քոլեջից, ստացել է պատվավոր աստիճան։

## Հասարակական գործունեություն
1980-ական թվականներին Ռայթը Հարավաֆրիկյան Հանրապետությունում զբաղվել է ապարտհեյդի ակտիվ գործունեությամբ։

Երկար ժամանակ եղել է ռեսուրսների հետ կապված կոնֆլիկտների դադարեցման ակտիվիստ և 2011 թվականին հիմնադրել է *Taia Lion Resources* ընկերությունը, որը մասնագիտացված է Սիերա Լեոնեի օգտակար հանածոների արդյունահանման ոլորտում։

## Ընտրված Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Նյու Յորքի համալսարանի շրջանավարտներ
Հենրի Հոբսոն Ռիչարդսոն

**Հենրի Հոբսոն Ռիչարդսոն** ( ),  ամերիկացի ճարտարապետ։ Չիկագոյի ճարտարապետության դպրոցի և Ամերիկայում ռոմանական վերածննդի շարժումների հիմնական ներկայացուցիչներից մեկն է։ Նրա պատվին է կոչվել Ռիչարդսոնի ռոմանական ոճի անվանումը։

Ֆիզիկոս Ջոզեֆ Պրիստլիի ծոռն է։ Ռիչարդսոնը սովորել է Հարվարդի համալսարանում և Փարիզի գեղարվեստի դպրոցում։ Հակադրել է եվրոպական մոլուցքը նեոգոտիկայով, այս անգերազանցելի կոտորակային դեկորով, ռոմանական ոճի խիստ ձևերի վերածնունդը, որոնք այն տալիս էին շինություններին (կայարաններ, գրադարաններ, այլ հասարակական շենքեր) մոնումենտալություն, ամբողջականություն և լակոնիզմ։ Ռոմանական վերածնունդը Արևմտյան Եվրոպայի երկրներում և ԱՄՆ-ում 1870-1880-ական թվականներն ճարտարապետության պատմաբանները  սահմանում են որպես հոսանք (ավելի քիչ ոճ),  որը տարբեր տեսակի ոչ սովորական ուղղության  արվեստի մաս է կազմում։

Ռիչարդսոնը Փարիզում զբաղվել է միջնադարյան արվեստի ուսումնասիրությամբ։ Միջնադարյան ռոմանական ճարտարապետությանը դիմելը արտացոլում էր հասարակին հակադրելու ձգտումը և ամերիկյան կյանքի տենդային դինամիզմի ու արդյունաբերական դարի մարտահրավերների դաժան ոճը։ Ռիչարդսոնը մեծ նշանակություն էր տալիս  կոմպոզիցիայի  ռացիոնալությանը, շենքերի պարզությանը և ֆունկցիոնալությանը։ Ռիչարդսոնի շինությունները Չիկագոյում, մի քաղաքում, որն այն ժամանակ բուռն աճ էր ապրում, «առանձնանում են զանգվածականությամբ, աղյուսե որմնադրանքի արտահայտիչ հզորությամբ, կոպտորեն քանդված քարից պատերը զուգորդվում են միջնադարյան ֆրանսիական ճարտարապերության կամ միջնադարյան Ֆլորենցիայի պալացոյի հիշեցնող արկադների հետ»։ Դրա հետ մեկտեղ այդ գեղագիտության մեջ տեսնում են «հեղափոխության շրջանի ամրաշինական կառույցների» ամերիկյան ավանդույթի դրսևորումը։ Ռիչարդսոնի ամենահայտնի և արտահայտիչ կառույցը Չիկագոյի Մարշալ Ֆիլդի մեծածախ խանութն է (1885-1887 թվականների, քանդվել է1931 թվականին)։

Ռոմանական վերածննդի ոգով փայտից կառուցված առանձնատները հետագայում ստացել են «գոնտային ոճի Վիլլաներ» անվանումը («գոնտից» փայտե տանիքածածկեր)։ Գոնտային ոճն ազդել է Ռիչարդսոնի՝ ճարտարապետ Լուիս Սալիվանի աշակերտի՝ Չիկագոյի դպրոցի ականավոր վարպետի վրա, որն իր հերթին ուսանել է Օրգանական ճարտարապետության ստեղծող Ֆրենկ Լյորդ Ռայթը։

## Պատկերասրահ

Պատկեր:H.H. Richardson complex.jpg|Բաֆալոյի Նյու Յորքի նահանգի հոգեբուժական հիվանդանոցը(1869)
Պատկեր:Trinity Church, Boston, Massachusetts - front oblique view.JPG|Երրորդության եկեղեցի Բոստոնում (1872)
Պատկեր:Sever Hall (Harvard University) - east facade.JPG|Հարվարդի համալսարանի Հյուսիս-Հոլի շենքը(1878)
Պատկեր:Ames Free Library (North Easton, MA) - oblique view.JPG|Էյմսի հանրային գրադարանը Իսթոնում (1883)
Պատկեր:Thomas Crane Public Library, Quincy, Massachusetts (Front view).JPG|Քվինսի քաղաքի հանրային գրադարան (1883)


## Ծանոթագրություններ

## Արտաքին հղումներ
* Henry Hobson Richardson. Britannica Online

Կատեգորիա:Ամերիկացի ճարտարապետներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Հարվարդի համալսարանի շրջանավարտներ
Մարի Ալար

**Մարի Ալար** (, ), բալետի ֆրանսիացի պարուհի։

## Կյանքը և ստեղծագործությունը
thumb|170px|left
Պար սովորել է նախ Մարսելում, ապա՝ Լիոնում, 1756 թվականից՝ Փարիզում՝ Կոմեդի ֆրանսեզ թատրոնում։ 1761 թվականին նա իր առաջնելույթն է ունեցել Երաժշտական թագավորական ակադեմիայում՝ հանդես գալով Պալե-Ռոյալի բեմում՝ Ժան Ֆիլիպ Ռամոյի «Զաիս» պաստորալում։

Երաժշտական թագավորական ակադեմիայում Ալարդի առավել հայտնի աշխատանքների շարքում են Մեդեայի դերը «Յասոն և Մեդեա» բալետում (Գաետանո Վեստրիսի բեմադրությունը, Ժան Ժորժ Նովերի բեմադրության վերականգնումը, 1770), Մոցարտի երաժշտությամբ «Կախազարդեր» (ժ. ժ. Նովերի բեմադրությունը, 1778 թվականի հունիսի 11), La Chercheuse d'esprit (Մ. Գարդելի բեմադրությունը, 1778): Հատկապես հռչակավոր է դարձել պար-դիվերտիսմենթներով. գավոտ, ռիգոդոն, տամբուրին։

Արտաքուստ նրբագեղ էր, բեմի վրա աչքի էր ընկնում հուզականությամբ։ Նովերն ընդգծում էր, որ նա «հրաշալի պարուհի է՝ մնջախաղում հրաշալի կերպով հանդես եկող, որը ստեղծել է սեփական անտրեն անթերի ճաշակով՝ առանց բալետմաստերի օգնության»։

Բեմում մշտական մրցակից է եղել Մարի Մադլեն Գիմարին և Ժան Դոբերվալի գործընկերը։

Մասնակցություն է ունեցել նաև Գաետանո Վեստրիսի աշխատանքներին, ում հետ նրան հատուկ հարաբերություններ էին կապում. 1760 թվականին, երբ 17 տարեկան էր, նա Վեստրիսից տղա է ունեցել՝ Օգյուստը, որը հետագայում դարձել է նշանավոր պարող։

Աստիճանաբար անցել է կատակերգական և կերպարային դերերի։

Փարիզի օպերայի բեմը թողել է 1781 թվականին։

Մարի Ալարդը մահացավ ինսուլտից 1802 թվականին։

## Ծանոթագրություններ

Կատեգորիա:Բալետի արտիստներ
Կատեգորիա:Ֆրանսիացի պարուհիներ
Կատեգորիա:Ֆրանսիացի դերասանուհիներ
Կառլ Էբերտ

**Կառլ Էբերտ** (, ), գերմանացի մարդաբան, հյուսվածաբան և մանրէաբան։

## Կենսագրություն
Կառլ Էբերտը բժշկություն է սովորել Վյուրցբուրգի համալսարանում։

1859 թվականին դարձել է բժշկական գիտությունների դոկտոր, իսկ 1865 թվականին հրավիրվել է Ցյուրիխ` որպես պաթոլոգիական անատոմիայի պրոֆեսոր, որտեղ 1874 թվականից անասնաբուժական ուսումնարանում դասախոսել է պաթոլոգիա, հյուսվածաբանություն և սաղմնաբանություն։

1881 թվականին տեղափոխվել է Հալլե-Վիտենբերգյան համալսարան` որպես համեմատական հյուսվածաբանության և անատոմիայի պրոֆեսոր, որտեղ 1895 թվականից դասախոսել է պաթոլոգիական անատոմիա և պաթոլոգիա և եղել է Պաթոլոգիական ինստիտուտի տնօրենը։

Էբերտի գիտական աշխատանքները վերաբերում են առավելապես հյուսվածաբանությանը և պաթոլոգիական անատոմիային։

## Աշխատանքներ
* «Ueber den Bau und die Entwicklung der Blutcapillaren» (2 ч., «Würzb. naturw. Zeitschr.», 1866-67 թվականներ)
* «Ueber den feineren Bau der Lunge» («Zeitschr. f. wiss. Zool.», 1865 թվական)
* «Untersuchungen über die Leber der Wirbelthiere» («Arch. f. micr. Anat.», 1867 թվական)
* «Die Trombose» (Շիմմելբուշի հետ, Շտուտգարտ, 1888 թվական)
* «Die Elemente der quergestreiften Muskeln» («Arch. f. path. Anat. u. Phys.», 1866 թվական)
* «Ueber Kern- und Zelltheilung» («Arch. f. path. Anat. u. Phys.», 1876) և շատ ուրիշներ։
* *Untersuchungen über nematoden*, (Leipzig : W. Engelmann, 1863).
* *Zur Kenntnis der Bacteritischen Mykosen*, (Leipzig : Engelmann, 1872).
* *Zur kenntniss der blutplättchen bei den niederen wirbelthieren*, (Leipzig, Engelmann, 1887).
* *Die männlichen Geschlechtsorgane*, (Jena, Fischer, 1904).

Բացի այդ, Էբերտը հրատարակել է Ֆրիդլենդերի «Mikroskopische Technik» չորրորդ հրատարակչությունը։ 1890 թվականից Կուրսախմանի հետ խմբագրել է «Fortschritte der Medicin» ամսագիրը։

## Տես նաև
* Ախտաբանություն

## Ծանոթագրություններ

## Գրականություն
* 

Կատեգորիա:Գիտնականներ այբբենական կարգով
Կատեգորիա:Գերմանացի մարդաբաններ
Կատեգորիա:Գերմանացի գիտնականներ
Կատեգորիա:Գերմանացի բժիշկներ
Շրջված մատրից

thumb|200px|right|'''A''' մատրիցի շրջված '''A'''<sup>T</sup> մատրիցը ստացվում է մատրիցից տողերը սյուներով փոխարինման արդյունքում։ Կրկնակի շրջված մատրիցը հավասար է սկզբնական մատրիցին։

**Շրջված մատրից** - A^T մատրից, որը ստացվում է սկզբնական A մատրիցից տողերը սյուներով փոխարինման արդյունքում։

Այլ կերպ, m \times n չափի A  մատրիցի շրջված A^T մատրիցը, որն ունի n \times m չափեր, որոշվում է A^T_{ij} = A_{ji} բանաձևով։

Օրինակ,
: \begin{bmatrix}
1 & 2  \\
3 & 4 \end{bmatrix}^{\mathrm{T}} \!\! \;\! = \,
\begin{bmatrix}
1 & 3  \\
2 & 4 \end{bmatrix}
 և 
\begin{bmatrix}
1 & 2 \\
3 & 4 \\
5 & 6 \end{bmatrix}^{\mathrm{T}}  \!\! \;\! = \,
\begin{bmatrix}
1 & 3 & 5\\
2 & 4 & 6 \end{bmatrix} \;


Այսինքն, շրջված մատրիցը ստանալու համար բավական է սկզբնական մատրիցում յուրաքանչյուր տող փոխարինել սյան տեսքով նույն հաջորդականությամբ։

## Շրջված մատրիցների հատկությունները
*Կրկնակի  A մատրիցը հավասար է սկզբնական A մատրիցին՝
:(A^T)^T= A
*Մատրիցների գումարի շրջված մատրիցը հավասար է առանձին-առանձին շրջված մատրիցների գումարին՝
:(A + B)^T = A^T + B^T
*Մատրիցների արտադրյալի շրջված մատրիցը հավասար է հակառակ հերթականությամբ առանձին-առանձին շրջված մատրիցների արտադրյալին՝
:(AB)^T = B^TA^T
*Փոխակերպման դեպքում կարելի է դուրս բերել գործակիցը՝
:(\lambda A)^T=\lambda A^T
*Շրջված մատրիցի որոշիչը հավասար է սկզբնական մատրիցի որոշիչին՝
:\det A = \det A^T

## Առնչվող սահմանումներ
**[[Սիմետրիկ մատրից]]** – մատրից է, որը բավարարում է S^T=S հարաբերակցությանը։

Որպեսզի S մատրիցը լինի սիմետրիկ, անհրաժեշտ է և բավարար, որ․
* S մատրիցը լինի քառակուսային,
* մատրիցի էլեմենտները, որոնք սիմետրիկ են գլխավոր անկյունագծին, լինեն հավասար, այսինքն՝ S_{ij}=S_{ji}։

**[[Կոսոսիմետրիկ մատրից|Հակասիմետրիկ (կոսոսիմետրիկ) մատրից]]** (հակասիմետրիկ,  կոսիմետրիկ) — մատրից, որը բավարարում է A^T=-A հարաբերակցությանը։

Որպեսզի A մատրիցը լինի հակասիմետրիկ, անհրաժեշտ է և բավարար, որպեսզի.
* S մատրիցը լինի քառակուսային,
* մատրիցի էլեմենտները, որոնք սիմետրիկ են գլխավոր անկյունագծին, լինեն հավասար ըստ մոդուլի և հակադիր ըստ նշանի, այսինքն՝ A_{ij}=-A_{ji}։

Այստեղից հետևում է, որ հակասիմետրիկ մատրիցի գլխավոր անկյունագծի էլեմենտները հավասար են զրոյի՝ A_{ii}=0։

Ցանկացած M քառակուսային մատրիցի համար տեղի ունի M=S+A ներկայացումը, որտեղ S=\frac{M+M^T}{2}-ը սիմետրիկ մասն է, իսկ A=\frac{M-M^T}{2}-ը՝ հակասիմետրիկ մասը։

## Ծանոթագրություններ

Կատեգորիա:Գիտություն
Կատեգորիա:Գծային հանրահաշիվ
Կատեգորիա:Հանրահաշիվ
Կատեգորիա:Մատրից
Կազիմիր I

**Կազիմիր I Վերականգնող** (, ), իշխան 1034 թվականից։ Պյաստների դինաստիայից։ Վարել է լեհական հողերի միավորման քաղաքականություն։ Կիևյան Ռուսիայի դաշնակցությամբ վերադարձրել է Մազովիան (1047 թ.), 1054 թվականին՝ ձեռք բերել Սիլեզիան։ Նպաստել է լեհ եկեղեցական հիերարխիայի ինքնուրույնության (անկախ գերմանականից) ամրապնդմանը։

## Ծանոթագրություններ

Կատեգորիա:Լեհաստանի թագավորներ
Օնտակեի ժայթքում (2014)

300px|մինի|աջից|Օնտակե հրաբխի ժայթքումը, 2014 թվականի սեպտեմբերի 29
**Օնտակե հրաբխի ժայթքումը** սկսվել է 2014 թվականի սեպտեմբերի 27-ին, տեղի ժամանակով ժամը 11։ 52-ին և թուլացող ինտենսիվությամբ շարունակվել է մի քանի օր։ Ժայթքումն անսպասելի էր երկրաշարժագետների, և առավել ևս զբոսաշրջիկների համար (դեպի Օնտակե վերելքը հայտնի տուրիստական երթուղի է), այդպես է բացատրվում զոհերի այդպիսի քանակը։ Հոկտեմբերի 11-ի դրությամբ` հաստատվել էր 56 մահ, 70-100 վիրավոր, 8 մարդ մինչ օրս համարվում են անհետ կորած։ Բնական աղետի պատճառով զոհերի վերջնական թիվը հայտնի է դարձել ժայթքումից մեկ ամիս անց՝ 57 զոհ և 6 անհետ կորած։

Այդ ժայթքումը 1991 թվականից ի վեր դարձել է մարդկային զոհերով Ճապոնիայում առաջինը, երբ Ունձեն հրաբխի լավային հոսքն իր հետ տարել էր 43 մարդու կյանք, և 1902 թվականից սկսած երկրի ամենամահաբեր ժայթքումը, երբ Տորիշիմա հրաբուխը ոչնչացրել էր Պանաֆիդինա կղզու մոտ 150 բնակիչների։

Սեպտեմբերի 10-ից լեռան մոտակայքում գրանցվել են ոչ մեծ երկրաշարժեր, որոնք հաճախ հանդիսանում են հրաբխի ժայթքման նախանշաններ, բայց այնուամենայնիվ երկրաշարժագետները պարզել են, որ մոտ ապագայում հրաբխի ժայթքման վտանգ չկա։ Օնտակե լեռը սկսնակների համար ոչ դժվար լեռնագնացային ուղի է, սեպտեմբերի 27-ին արևային հանգիստ եղանակ էր, և այդ պատճառով ժամը 11:52-ին լեռան լանջերին էին գտնվում մոտ 200-250 մարդ։

Առաջին որոնողա-փրկարարական աշխատանքները մեկնարկել են նույն օրը ժամը 17-ին։ Սեպտեմբերի 29-ի դրությամբ՝ հայտնաբերվել էր 36 մարմին, մահվան պատճառը շատերի մոտ եղել էր շնչահեղձությունը։ Խառնարանից մեծ քանակությամբ ծծմբաջրածին էր դուրս գալիս։ Սեպտեմբերի 30-ին կրկին ժայթքելու վտանգի պատճառով որոնողական աշխատանքներ չեն անցկացվել, այդ ժամանակ փրկարարական աշխատանքներում արդեն ներգրավվել էին մոտ 850 մարդ և յոթ ուղղաթիռ։ Հոկտեմբերի 1-ին հայտնաբերվել էր ևս 11 մարմին, այդ ժամանակ աշխատանքներին մասնակցել էին մոտ 1000 մարդ։ Հոկտեմբերի 3-ին հորդառատ անձրևների մեկնարկի պատճառով որոնումները դադարեցվել են, իսկ տարածաշրջանին սկսել է մոտենալ «Ֆանֆոն» հզոր թայֆունը։

Մոխրի սյան բարձրությունը ժայթքման ժամանակ հասել է 10 կիլոմետրի, այն հայտնաբերվել է հրաբխից 80 կմ հեռավորության վրա։

## Ծանոթագրություններ

## Արտաքին հղումներ
* Media related to 2014 Mount Ontake eruption at Wikimedia Commons

Կատեգորիա:Բնական աղետներ Ճապոնիայում
Կատեգորիա:2014 Ճապոնիայում
Կատեգորիա:Նագանո պրեֆեկտուրայի պատմություն
Կատեգորիա:Գիֆու պրեֆեկտուրայի պատմություն
Կատեգորիա:Ճապոնիայում 2014 թվականի բնական աղետներ
Կատեգորիա:Հրաբխերի ժայթքումներ Ճապոնիայում
Նևիլ Դեդե

**Նևիլ Թանաս Դեդե** (, ), ալբանացի ֆուտբոլիստ և ֆուտբոլային մարզիչ։ Ներկայումս Ալբանիայի՝ մինչև 19 տարեկան կանանց ազգային հավաքականի գլխավոր մարզիչն է։

## Կենսագրություն
1994 թվականից մինչև 2008 թվականը խաղացել է «Տիրանա» ֆուտբոլային ակումբում, բացառությամբ 2004-2006 թվականների, երբ խաղացել է «Էլբասանի» թիմի կազմում։ Իր կարիերայի ընթացքում Դեդեն Ալբանիայի չեմպիոն է դարձել ինը անգամ (ութ անգամ «Տիրանայի» հետ, մեկ անգամ՝ «Էլբասանիի» հետ), հինգ անգամ նվաճել է Ալբանիայի գավաթը, վեց անգամ՝ Սուպերգավաթը (բոլորը՝ «Տիրանայի» կազմում)․ համարվում է «Տիրանայի» ամենատիտղոսակիր ֆուտբոլիստը դարպասապահ Բլենդի Նալբանիի հետ։ Մեկ մրցաշրջան անցկացրել է Չինաստանում. 2008 թվականին խաղացել է« Գուանչժո Ֆուլի» ֆուտբոկային ակումբում և Չինաստանի ֆուտբոլային առաջնությունում թիմի հետ գրավել է 11-րդ տեղը։ Իր կարիերայի վերջին մրցաշրջանն (2008/09) անցկացրել է «Էլբասանի» թիմի կազմում։

Ալբանիայի ֆուտբոլի ազգային հավաքականի կազմում առաջին անգամ հանդես է եկել 1995 թվականին և ընդհանուր առմամբ անցկացրել 30 հանդիպում, ընդ որում, չի խաղացել ազգային հավաքականի կազմում 1997-1999 թվականներին և 2005 թվականին։ Ամենաշատ թվով հանդիպումներն անցկացրել է 2007 թվականին (ազգային հավաքականի կազմում վերջին տարվա ընթացքում)՝ թվով 11 հանդիպում։

Մարզչական կարիերան սկսել է «Սկենդերբեու» թիմում որպես օգնական։ Երեք անգամ որպես մարզիչ գլխավորել է «Տիրանան» . 2009/10 մրցաշրջանում նա ղեկավարել է թիմն ընդամենը մեկ ամիս, իսկ հաջորդ մրցաշրջանում դառնալով գլխավոր մարզիչ՝ Դեդեն և ակումբը, չնայած Ալբանիայի Սուպերլիգայում անհամոզիչ ելույթներին, նվաճել են գավաթը. 2013 թվականի փետրվարին նա երրորդ անգամ է գլխավորել ակումբը և նրա հետ աշխատել մինչև հոկտեմբեր։ Նաև 2012 թվականին մարզել է «Լյուֆտետարի» թիմին, որն ըստ  2012/13 մրցաշրջանի արդյունքների՝ դուրս է եկել Ալբանիայի բարձրագույն լիգա։

## Ծանոթագրություններ

## Արտաքին հղումներ
* 

Կատեգորիա:Ալբանացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ալբանիայի հավաքականի ֆուտբոլիստներ
Ծաղկաջերմոց

մինի|350px|Սայոն հաուսի ծաղկաջերմոցը Լոնդոնի շրջակայքում (1828-30)
[մինի|18-րդ դարի ծաղկաջերմոց [Կուսկովոյում]]
**Ծաղկաջերմոց,** բույսերի աճեցման համար կառուցապատում կամ շինություն, արհեստական էկոհամակարգ։

## Պատմություն
Առաջին ջերմոցները հայտնվել են Ֆրանսիայում 16-րդ դարի երկրորդ կեսին և նախատեսված են եղել միայն ջերմասեր պտղատու այգիների ձմեռային պահպանման համար։ Էկզոտիկ բույսերի շուրջտարյա աճեցման համար վառարանով առաջին ապակյա ջերմոցը կառուցվել է Լեյդենի Բուսաբանական այգում 1599 թվականին։ 1646 թվականին հայտնվում է Ամստերդամում, 1714 թվականին՝ Փարիզում։ 17-19-րդ դարերում ջերմոցները հայտնի էին եվրոպական հարուստ տներում՝ նարինջ (orange) և այլ էկզոտիկ բույսեր աճեցնելու համար։ Այսպես, ֆրանսիացի բնագետ Բորի դե Սեն-Վենսանը, որը հայտնվել է Վիեննայում 1805 թվականին, գրում է այն տպավորության մասին, որը նրա վրա տեղական արիստոկրատիայի տներն են թողել. «Ինձ համար հմայիչ նոր սովորություն է թվացել. գրեթե բոլոր աշխարհիկ կանայք իրենց տունը զարդարում էին ծաղկաջերմոցներով, որտեղ նույնիսկ ձմռանն առավել հազվագյուտ և զարմանալի բույսերի բուրումնավետությունն էր լցվել»։

Աստիճանաբար ծաղկաջերմոցները սկսում են զարդարել նաև բուրժուազիայի տները. «Այսօր դա անհրաժեշտ լրացում է ցանկացած քիչ թե շատ պատշաճ այգու համար», - գրում է բարոն Էրնուֆը 1862 թվականին։ Այդ ժամանակ Ֆրանսիայում տարածվում է հյուրասենյակային ծաղկաջերմոցի նորաձևությունը, որի օրինակ կարող է հանդիսանալ Էմիլ Զոլայի «Հանքարդյունաբերություն» վեպում նկարագրված ծաղկաջերմոցը (1871)։

## Ծանոթագրություններ

Կատեգորիա:Այգեգործություն
Կատեգորիա:Բուսաբուծություն
Դաշտային արտույտներ

**Դաշտային արտույտներ** (), ճնճղուկանմանների կարգի, արտույտների ընտանիքի ցեղ։

## Արտաքին կառուցվածք
Դաշտային արտույտները մի փոքր մեծ են ճնճղուկներից։ Մեջքին և թևերին ունեն խայտաբղետ՝ մոխրա-դեղնակարմիր կամ դարչնա-դեղնակարմիր գունավորում, որովայնը սպիտակ է, իսկ գլխին ունի ոչ մեծ փուփուլ։

## Սննդառություն
Սնվում են հացահատիկային բույսերով և միջատներով։

## Բազմացում
Բնադրման համար ընտրում են անտառային մարգագետինները, անտառաեզրերը և հազահատիկային մարգագետինները։ Բույնը (տրամաչափը՝ 7-8 սմ) պատրաստում են փոքրիկ փոսերում։

## Դասակարգում
2019 թվականի ապրիլի դրությամբ ցեղում ընդգրկված է 4 տեսակ.
* 
* 
* 
* 

## Աստղագիտության մեջ
Դաշտային արտույտների պատվին է անվանակոչվել (702) Ալաուդա աստերոիդը, որը հայտնաբերվել էր 1910 թվականին։

## Ծանոթագրություններ

Կատեգորիա:Արտույտներ
Կատեգորիա:Դաշտային արտույտներ
Կատեգորիա:Թռչունների ցեղեր
Վիրջինիա Գրանբերի

**Վիրջինիա Գրանբերի**  (, ), ամերիկացի նկարչուհի։

## Կենսագրություն
Գրանբերին և նրա ավագ քույրը՝ Հենրիետան, Նորֆոլկի Վիրջինիա շրջանի տեղաբնիկներից էին, բայց նրանց ընտանիքը տեղափոխվել է հյուսիս՝ Նյու Յորք, երբ նրանք շատ փոքր էին։ Նրանց հորեղբայրը նկարիչ Ջորջ Գրանբերին էր։ Քույրերը սովորեl են նկարել Նյու Յորքում, երբ դասավանդում էին Բրուքլինում։ Քուպերի միությունում
Վիրջինիան սովորել է Փաքեր ինստիտուտում։ Հետագայում Ալբերտ Ֆիտչ Բելոուի հետ ուսանել է Քուպերի միությունում և, նաև, դիզայնի ազգային ակադեմիայում։  Քույրերը միասին ապրում էին Մանհաթանում,  և շարունակում էին մասնավոր կերպով դասավանդել նկարչություն։ Նրանց աշակերտների մեջ էր նաև Էնի Քուպեր Բոյդը։

Վիրջինիա Գրանբերին հայտնի է հատկապես իր մրգերի նկարներով, որոնց  մեծ մասը չեն պահպանվել։ Նրա օրոք նկարները հանրությանը հայտնի էին դառնում ամերիկացի հրատարակիչ  Լուիզ Պրանգի շնորհիվ։ Վիրջինիա Գրանբերին նկարել է նաև դիմանկարներ, բնանկարներ, կենդանիներ և այլն։  Նա որոշ ժամանակ դասավանդում է  Փաքերի ինստիտուտում, որտեղ արվեստի բաժինը վերելք է ապրել նրա ղեկավարության օրոք։
 Վիրջինիան լքել է Նյու Յորքը 1890 թվականից հետո։

Նա իր աշխատանքները ցուցադրել է դիզայնի ազգային ակադեմիայում 1859 թվականից մինչև 1890 թվականը, Փենսիլվանիայի գեղարվեստի ակադեմիայում՝ 1860 թվականից 1889 թվականը և Բրուքլինի արվեստի միությունում՝ 1861-ից 1886-ը, իսկ քրոջ հետ՝  Ֆիլադելֆիայում՝ 1876 թվականին։

## Ծանոթագրություններ

## Արտաքին հղումներ
*Artwork by Virginia Granbery 

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի կին արվեստագետներ
Կատեգորիա:Ամերիկացի նկարչուհիներ
Կատեգորիա:20-րդ դարի ամերիկացի նկարիչներ
Կատեգորիա:Դիզայնի ազգային ակադեմիայի շրջանավարտներ
Զատկական զամբյուղ

right|250px| Խորվաթական զատկական զամբյուղ
**Զատկական զամբյուղ**, օգտագործվում է Զատկի տոնակատարության ժամանակ։ Զատկական զամբյուղի մեջ լցնում են զատկական ձվեր, ուտելիքներ, խաղալիքներ և ուրիշ նվերներ` կախված տեղի բնակչության ավանդույթներից։ Կաթոլիկները Մեծ պահքի շրջանում (40 օր) քաղցրավենիք չեն ուտում, իսկ երբ պահքն ավարտվում է, ստանում են զամբյուղով լի քաղցրավենիքներ Զատկի տոնին։

## Ավանդույթներ
### Լեհաստան
Լեհաստանում կարևոր իրադարձություն է զատկական զամբյուղի օրհնությունը Մեծ շաբաթ օրը։ Այս ավանդույթը առաջացել է 7-րդ դարում։ Զամբյուղը ծածկում են սպիտակ վուշե քաթանով կամ ժանեկազարդ անձեռոցիկով և զարդարում մշտադալար ճյուղերով։ Սուրբ շաբաթ օրը զատկական կերակրատեսակների զամբյուղները տանում են եկեղեցի, որտեղ դրանք օրհնվում են, որից հետո սննդի զամբյուղները վերցնում են մինչև Զատկի առավոտ։

### ԱՄՆ
right|250px|Զատկական զամբյուղ քաղցրավենիքներով (նապաստակներ մարմելադից, կոնֆետներ ձվի տեսքով և այլն)
Ամերիկայի Միացյալ Նահանգներում զատկական ավանդույթի համաձայն Զատիկի նապաստակը խելոք երեխաներին քաղցրավենիքի զամբյուղ է նվիրում։ Զատկի նախորդ երեկոյան երեխաները դատարկ զամբյուղը թողնում են, իսկ առավոտյան այն գտնում են լի քաղցրավենիքով, խաղալիքներով և նվերներով։ Զամբյուղները օգտագործում են նաև Զատկի ձվերի որոնման ընթացքում, որտեղ երեխաները հավաքում են իրենց գտած ձվերը։

## Ծանոթագրություններ

Կատեգորիա:Զատիկ
Խոսքային կլիշե

**Խոսքային կլիշե** (), խոսքային գործածություն, շաբլոնային նախադասություն։ Կլիշեն իր իմաստաբանությամբ արտահայտում է կառուցվածքային մեկ միավոր։ Կլիշեները հաղորդակցման ընթացքի հեշտացմանը նպաստող և հոգեբանական կարծրատիպերին համապատասխանող պատրաստ խոսքային բանաձևեր են։

## Խոսքային կլիշեների գործառույթներ
Կլիշեի կարևորագույն գործառույթներից մեկը համաձայնության կամ բողոքի արտահայտումն է։ Եթե կլիշեն որպես համաձայնության նշան է օգտագործվում, այն նաև ցույց է տալիս հռետորի՝ որոշակի հասարակական խմբի պատկանելը, ինչն արտահայտվում է ծածկալեզվում խոսքային կլիշեների առատությամբ։ Խոսքային կլիշեները լայնորեն կիրառվում են քաղաքական խոսքի մեջ։ Քաղաքական կլիշեների օրինակ են՝ «մռայլ տեսություններ», «վստահության ճգնաժամ», «անդրկուլիսյան գործարքներ» կամ արդեն թևավոր խոսքի վերածված «երկաթե վարագույր», «դեղին մամուլ», «չարի կայսրություն»։

Քաղաքական կլիշեները ծառայում են քաղաքական երևույթներին և անձանց հակիրճ, հանդիսավոր ձևով դասակարգելու և գնահատական տալու համար։ Քաղաքական կլիշեն հասկանալու համար անհրաժեշտ է իմանալ ենթատեքստը, որում այն օգտագործվում է. կախված դրանից՝ միևնույն արտահայտությունը կարող է տարբեր իմաստներ արտահայտել։ Կարող է դիտարկվել նաև որպես հռետորական հնարք։ Քարոզչական խոսքային կլիշեները միտված են լեզուն կրողների ենթագիտակցության մեջ ավելացնել գաղափարախոսական կարծրատիպեր։

## Տես նաև
* Այլաբերություն
* Քաղաքական նշանաբան

## Ծանոթագրություններ

## Գրականություն
* 

Կատեգորիա:Թևավոր խոսքեր
Կատեգորիա:Կարծրատիպեր
Կատեգորիա:Սոցիալական հոգեբանություն
Dilemma

**«Dilemma»**, ամերիկացի ռեփեր Nelly-ի և ռիթմ ընդ բլյուզի կատարող Քելլի Ռոուլենդի երգը, որը թողարկվել է 2002 թվականի հունիսի 25-ին՝ որպես սինգլ։ Երգը ներառվել է երկու կատարողների ալբոմներում՝ սկզբում Nelly-ի «Nellyville» ալբոմում, որը սինգլի հետ թողարկվել է նույն օրը, իսկ հետո` Ռոուլենդի «Simply Deep» դեբյուտային սոլո ալբոմում, որը թողարկվել է 2002 թվականի հոկտեմբերի 22-ին։

## Նկարագրություն
Սինգլը գլխավորել է մի քանի երկրների հիթ-շքերթները, ամերիկյան Billboard Hot 100-ի առաջին հորիզոնականում ընդհանուր առմամբ մնացել է տասը շաբաթ։ Երաժշտական հիթ-շքերթի 55-րդ տարեդարձին Billboard ամսագիրը «Dilemma» երգը դասել է այդ հիթ-շքերթը գլխավորած լավագույն երգերի 75֊րդ հորիզոնականում։ «Գրեմմի» 45-րդ արարողության ժամանակ երգն արժանացել է «Լավագույն ռեփ/երգային համատեղ կատարում» մրցանակին։

## Ստեղծագործությունների ցանկ
;Համաշխարհային Vinyl
*A կողմ*
# «Dilemma» (radio edit)
# «Dilemma» (UK Garage radio edit)

*B կողմ*
# «Dilemma» (Jason Nevin’s club remix)

;Համաշխարհային CD
# «Dilemma» (radio edit)
# «Dilemma» (Jason Nevin’s remix edit)
# «King’s Highway»
# «Dilemma» (video)

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրումներ

## Ծանոթագրություն

Կատեգորիա:2002 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Նաթան Թրենթ

**Նաթանայել Կոլ** (,), առավել հայտնի է որպես **Նաթան Թրենթ** () ավստրիացի երգիչ և երգահան։ Ավստրիայի ներկայացուցիչը Կիևում տեղի ունեցած Եվրատեսիլ 2017 երգի մրցույթում։

## Կենսագրություն
Նաթանայել Կոլը ծնվել է 1992 թվականի ապրիլի 4-ին Ինսբրուքում` երաժշտական ընտանիքում, որտեղ նրանք խոսում էին երկու լեզվով` գերմաներեն և իտալերեն։ Նաթան մանկուց հետաքրքրվել է երաժշտությամբ, խաղացել թատրոնում և կինոյում։ Չորս տարի ստացել է երաժշտական, դերասանական և պարային կրթություն Վիեննայի երաժշտության և արվեստի համալսարանում, ինչպես նաև մասնակցել է Ավստրիայի տարբեր թատերական ներկայացումների։ 2011 թվականին Նաթանաելը մասնակցել է X-Factor շոուի գերմանական տարբերակին։

Նաթան Թրենթը 11 տարեկանից ստեղծագործել է սեփական երգերը։ Նրա առաջին պրոֆեսիոնալ սինգլը՝ «Like It Is», թողարկվել է 2016 թվականի հունիսի 18-ին։

2016 թվականի դեկտեմբերի 19-ին հայտարարվել է, որ Նաթան Տրենթը կներկայացնի Ավստրիան 2017 թվականին Կիևում կայանալիք Եվրատեսիլ 2017 երգի մրցույթում։ Եզրափակչում զբաղեցրել է 16-րդ հորիզոնականը՝ 93 միավոր վաստակելով ժյուրիի կազմից, սակայն ոչ մի միավոր չի վաստակել հեռուստադիտողների քվեարկության ընթացքում։

## Սկավառակագրություն
### Սինգլներ

## Ծանոթագրություններ

## Արտաքին հղումներ
* 

Կատեգորիա:Ավստրիայի մասնակիցները Եվրատեսիլ երգի մրցույթում
Կատեգորիա:Ավստրիացի դաշնակահարներ
Կատեգորիա:Ավստրիացի դերասաններ
Կատեգորիա:Ավստրիացի երաժիշտներ
Կատեգորիա:Ավստրիացի երգիչներ
Կատեգորիա:Ավստրիացի կինոդերասաններ
Կատեգորիա:Ավստրիացի կոմպոզիտորներ
Կատեգորիա:Բեմական կեղծանուններ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Թատրոնի դերասաններ
Անդրեյ Պլենկովիչ

**Անդրեյ Պլենկովիչ** (, ), խորվաթ իրավաբան, դիվանագետ և քաղաքական գործիչ։ Եվրոպական խորհրդարանի պատգամավոր, Ուկրաինայի և ԵՄ-ի միջև խորհրդարանական համագործակցության կոմիտեի ղեկավար (միաժամանակ արտաքին գործերի կոմիտեի ղեկավարի տեղակալն է)։ 2016 թվականի հոկտեմբերի 19-ից Խորվաթիայի վարչապետ։

## Կենսագրություն
Ավարտել է Զագրեբի համալսարանի իրավաբանական ֆակուլտետը։

Համալսարանում սովորելու ընթացքում Պլենկովիչը 1991-1992 թվականներին աշխատել է որպես Խորվաթիայում եվրոպական համայնքի դիտորդական առաքելության կամավոր թարգմանիչ։ 1990-ականների սկզբին նա հետաքրքրվել է Եվրոպայով և ակտիվորեն մասնակցել է իրավաբան ուսանողների եվրոպական ասոցիացիային (ELSA), որի նախագահը եղել է 1991 թվականին Զագրեբում՝ Elsa Croatia-ի առաջին նախագահը 1992 թվականին և Elsa-ի միջազգային կոմիտեի նախագահը, որը գտնվում է Բրյուսելում։ Այդ ընթացքում Պլենկովիչը մասնակցել է բազմաթիվ կոնֆերանսների ողջ Եվրոպայում և ԱՄՆ-ում, ինչպես նաև բազմաթիվ սիմպոզիումների կազմակերպմանը Խորվաթիայում։

1993 թվականից տարբեր պաշտոններ է զբաղեցրել Խորվաթիայի ԱԳՆ-ում։ 2002 թվականից եղել է ԵՄ-ում Խորվաթիայի պաշտոնական ներկայացուցչության ղեկավարի տեղակալ։ Նաև զբաղեցրել է Ֆրանսիայում փոխդեսպանի և եվրոպական ինտեգրման հարցերով պետքարտուղարի պաշտոնները։

2011 թվականին դարձել է խորվաթական սաբորի անդամ Խորվաթական Ժողովրդավարական համագործակցությունից, Պահպանողական կուսակցությունից, որը մտնում է ԵԺԿ-ի կազմի մեջ։ ԵՄ-ին Խորվաթիայի միանալուց հետո 2013 թվականին ընտրվել է Եվրախորհրդարան։

## Ծանոթագրություններ

## Արտաքին հղումներ
* Պաշտոնական կայք
* Պրոֆիլը Եվրախորհրդարանի կայքում

Կատեգորիա:Պետության գործող ղեկավարներ
Կատեգորիա:Զագրեբի համալսարանի շրջանավարտներ
Կատեգորիա:Խորվաթիայի դիվանագետներ
Կատեգորիա:Եվրախորհրդարանի պատգամավորներ Խորվաթիայից
Կատեգորիա:Խորվաթիայի վարչապետներ
Էդիթն ու Մարսելը

**«Էդիթն ու Մարսելը»**, դրամատիկական ֆիլմ երգչուհի Էդիթ Պիաֆի և բռնցքամարտիկ Մարսել Սերդանի սիրո մասին։ Ֆիլմը նկարահանել է ֆրանսիացի կինոռեժիսոր Կլոդ Լելուշը` 1983 թվականին։

## Սյուժե
1947 թվական։ Երգչուհի Պիաֆը (Էվելին Բուի) և բռնցքամարտիկ Սերդանը (Մարսել Սերդան կրթսեր) հանդիպում են։ Նրանք երկուսն էլ փառքի գագաթին են և կրքոտ սիրում են միմյանց։ Սակայն նրանց սիրավեպը տևելու է ընդամենը երկու տարի։ Սերդանը զոհվում է ավիավթարում։

Միևնույն ժամանակ տեղի է ունենում սիրավեպ ռազմագերի Ժակ Բարբյեի (Ժակ Վիլրե) և նրա մարտական «կնքամայր»` Մարգո դը Վիլեդիյոի (Էվելին Բուի) միջև։ Սակայն դա էլ է վերջանում ողբերգորեն` Մարգոյին նամակներ է գրել ոչ թե Ժակը, այլ նրա սպա Ֆրանսիս Ռոմանը։

## Դերերում
* Էվելին Բուի — *[[Էդիթ Պիաֆ]], Մարգո դը Վիլեդյո*
* Մարսել Սերդան կրթսեր — *[[Մարսել Սերդան]]*
* Ժակ Վիլյերե — *Ժակ Բարբյե*
* Ֆրանսիս Հաստեր — *Ֆրանսիս Ռոման*
* Ժան Կլոդ Բրիալի — *Լուլու Բարբյե*
* Ժան Բուիզ — *Լյուսիեն Ռուպ*
* Շառլ Ժերար — *Շառլո*
* Շառլ Ազնավուր
* Շառլոտ դը Թուրքհայմ — *Մարինետա Սերդան*
* Մորիս Գարել — *Մարգոյի հայրը*
* Կանդիս Պատու — *Մարգոյի քույրը*
* Բեատա Տիշկևիչ
* Ստեֆանի Ֆերարա

## Հետաքրքիր փաստեր
* Ի սկզբանե Մարսել Սերդանի դերը նախատեսված էր դերասան Պատրիկ Դեվերի համար, սակայն նա ինքնասպան եղավ նկարահանումներց քիչ ժամանակ առաջ, և դերն ստացավ Մարսելի որդին։
* Էդիթ Պիաֆի երգերը ֆիլմում կատարում է երգչուհի Մամա Բեան։

## Ծանոթագրություններ

## Արտաքին հղումներ
* 

Կատեգորիա:1983 ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Կլոդ Լելուշի ֆիլմեր
Կատեգորիա:Ֆիլմեր բոքսի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1947 թվականին
Կատեգորիա:1980-ականների ֆրանսիական ֆիլմեր
Կատեգորիա:1980-ականների ֆրանսերեն ֆիլմեր
Էսթեր Ասեբո

**Էսթեր Ասեբո** (, ), իսպանացի դերասանուհի, լրագրող։ Որպես դերասանուհի՝ 2016 թվականին հայտնվել է Los encantados ֆիլմում, իսկ համաշխարհային ճանաչում է ստացել 2017 թվականից «Թղթե տունը» hեռուստասերիալում նկարահանվելու շնորհիվ։

## Կենսագրություն
Էսթերը 2001-2005 թվականներին սովորել է Ֆիզիկական ակտիվություն և սպորտ՝ Կաստիլիա-Լա Մանչա համալսարանում ()։ Ուսումը համատեղել է դերասանության դասերի հետ։ Նրա առաջին հնարավորությունը *Kosmi Club* մանկական ծրագիրը վարելն էր։ Դրանից հետո նա դարձել է *[[Movistar+]]* հեռուստաալիքի Non Stop People ծրագրի հաղորդավարը։

Նա շարունակում է աշխատել որպես դերասան, իր առաջնելույթը կատարել է *[[Telecinco]]* հեռուստաալիքի «Հրեշտակ կամ դև» հեռուստասերիալում։ Նրա մասնակցությամբ Ռիկարդո Դավիլայի *Los Encantados* (Հմայվածները) ֆիլմը հայտնվում է կինոթատրոններում, հրապարակվում է ինտերնետում։

2017 թվականի մայիսի 2-ին տեղի է ունեցել «Թղթե տունը» հեռուստասերիալի պրեմիերան, որտեղ Էսթերը կատարում է Մոնիկա Գաստամբիդեի (Ստոկհոլմ) դերը, որը գլխավոր հերոսներից մեկն է։

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Իսպանացի լրագրողներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Լա Դիգ

**[[Սեյշելելներ|Լա]] Դիգ** (ֆրանսերեն, ), Սեյշելյան կղզիներից մեկը։ Տեղակայված է Հնդկական օվկիանոսում, պատկանում է Սեյշելյան կղզիներ պետությանը։

## Աշխարհագրություն
Լա Դիգը Սեյշելյան կղզեխմբի առավել խոշոր կղզիներից է, գտնվում է Պրասլեն և Մաե կղզիների հարևանությամբ՝ Մաեից 43 կմ հյուսիս-արևելք և Պրասլենից՝ 6 կմ հեռավորության վրա, որոնց հետ կապված է լաստանավային հաղորդակցությամբ։ Կղզին ունի մոտավորապես 3-4 կմ չափսեր։

## Պատմություն
Կղզին բացվել է 1744 թվականին, սակայն անվանումը ստացել է 1768 թվականին, երբ կղզի է այցելել ֆրանսիացի ծովագնաց Մարկ Ժոզեֆ Մարիոն-Դյուֆրենը։

## Բնակչություն
Կղզում ավելի քան 2 հազար բնակիչ է ապրում։

## Հետաքրքիր փաստեր
* Կղզում գտնվում է այն բունգալոն, որտեղ նկարահանվել են 1977 թվականի «Մնաս բարով, Էմանուել» ֆրանսիական ֆիլմի տեսարանները։
* Պայմանավորված նախկինում ավտոմեքենաների օգտագործման արգելքով՝ ենթադրվում է, որ կղզու ամենատարածված տրանսպորտը հեծանիվն ու լծասարքն է։ Ներկայումս կղզում կա տաքսի և ավտոարհեստանոց, իսկ 800 տնային տնտեսություններից 27-ը 2010 թվականին ունեցել է մոտոհրաձգային տրանսպորտ։

## Ծանոթագրություններ

## Արտաքին հղումներ
* Լա Դիգի տեսարժան վայրեր
* 
* Ճամփորդություն դեպի Լա Դիգ

Կատեգորիա:Աֆրիկայի կղզիներ
Կատեգորիա:Հնդկական օվկիանոսի կղզիներ
Կատեգորիա:Սեյշելյան կղզիներ
Կիս-Կիս (խումբ)

**Կիս-Կիս**, ռուսական ռոք խումբ, որը հիմնադրվել է 2018 թվականի նոյեմբերին Սանկտ Պետերբուրգում։ Խմբի անդամներն են թմբկահար Ալինա Օլեշևան և վոկալիստ Սոֆյա Սոմուսևան։ Ռուսաստանում խումբը ճանաչում է ստացել «Фарш» սինգլի թողարկման շնորհիվ, որը ունի նաև տեսահոլովակ։ Գոյության կես տարվա ընթացքում դուետը ընդհանուր առմամբ նկարահանել է 6 տեսահոլովակ։ Խումբը պնդում է, որ աշխատում են առանց պրոդյուսերների, բայց արդեն գոյության մեկ տարվա ընթացքում հայտնվել են «Երեկոյան Ուրգանտ» հաղորդման մեջ։

2019 թվականի մարտի 22-ին թողարկվել է խմբի դեբյուտային ալբոմը՝ «Юность в стиле панк» վերնագրով։

2019 թվականի ապրիլի 5-ին հրապարակվել է «Ինտերմեդիա» գործակալության կողմից ալբոմի գրախոսությունը՝ այն գնահատելով 10 միավորից 8-ը։

2019 թվականի ապրիլի 15-ին խումբը ձայնագրել է Եգոր Լետովի «Харакири» երգի քավեր տարբերակը։

2019 թվականի ապրիլի 18-ին տեղի է ունեցել խմբի առաջին մեծ համերգը Մոսկվայում, իսկ ապրիլի 20-ին Կիևի «Теплый ламповый» ակումբում։

Խմբի երգերի վրա ազդել է CG Bros. խմբի գործունեությունը։

## Անդամներ
* Սոֆյա Սոմուսևա՝ վոկալ 
* Ալինա Օլեշևա՝ հարվածային  
* Յուրիյ «Կոկոս» Զասլոնով՝ կիթառ  
* Սերգեյ «Խմուռիյ» Իվանով՝ բաս կիթառ

## Սկավառակագրություն
### [[Ստուդիական ալբոմ]]ներ
* «Юность в стиле панк» (2019)

### [[Մինի ալբոմ]]ներ
* «Магазин игрушек для взрослых» (2019)

### [[Սինգլ]]ներ
* «Трахаюсь» (2018)
* «Фарш» (2018)
* «лбтд» (2019)
* «Подруга» (2019)
* «Кирилл» (2019)
* «Тиндер» (2019)
* «Друзья» (2020) 
* «Карантин» (2020)
* «Мелочь» (2020) - OST

## Տեսահոլովակներ
* «Трахаюсь» (2018)
* «Фарш» (2018)
* «Кирилл» (2019)
* «Подруга» (2019)
* «Тиндер» (2019)
* «Харакири» (2019)
* «лбтд» (2019)
* «Молчи» (2019)
* «Весна» (2020)

## Ծանոթագրություններ

Կատեգորիա:2018 հիմնադրված երաժշտական խմբեր
Կատեգորիա:Ռուսական ռոք խմբեր
Կատեգորիա:Փանկ-ռոք խմբեր
Կատեգորիա:Փոփ-փանք խմբեր